
                               Nr. PL-x  711/2010
RAPORT COMUN 
asupra proiectului de Lege privind aprobarea Ordonanţei de urgenţă a Guvernului nr.90/2010 pentru modificarea şi completarea Legii nr.31/1990 privind societăţile comerciale
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare şi Comisia juridică, de disciplină şi imunităţi au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.90/2010 pentru modificarea şi completarea Legii nr.31/1990 privind societăţile comerciale, trimis cu adresa nr. PL-x 711 din 24 noiembrie 2010, înregistrată sub nr. 21/336, respectiv 31/1080 din 25 noiembrie 2010.
  Conform prevederilor art. 75 din Constituţia României, republicată, şi ale              art.92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat iniţiativa legislativă, în şedinţa din 17 noiembrie 2010.  
  Consiliul Legislativ, prin avizul nr. 1118 din 9 septembrie 2010, a avizat favorabil proiectul de lege, cu observaţii şi propuneri.
Comisia pentru industrii şi servicii a avizat favorabil iniţiativa legislativă, conform avizului nr. 23/331 din 7 decembrie 2010. 

               Proiectul de lege supus dezbaterii  are ca obiect de reglementare aprobarea Ordonanţei de urgenţă a Guvernului nr.90/2010 pentru modificarea şi completarea               Legii nr.31/1990 privind societăţile comerciale, republicată, cu modificările şi completările ulterioare, în scopul simplificării procedurii operaţiunilor de furnizare şi divizare, în vederea eficientizării activităţii, cu impact pozitiv semnificativ asupra mediului de afaceri.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările  şi completările ulterioare, cele două Comisii au examinat iniţiativa legislativă în şedinţe separate. 

Comisia pentru politică economică, reformă şi privatizare a examinat proiectul de lege susmenţionat şi documentele care îl însoţesc în şedinţa din 14 decembrie 2010. Comisia juridică, de disciplină şi imunităţi a examinat iniţiativa legislativă susmenţionată în şedinţa din 7 decembrie 2010. 
     La dezbateri, a participat, în calitate de invitat din partea Ministerului Justiţiei, doamna Claudia Roşianu – consilier juridic.

Din numărul total de 20 de membri ai Comisiei pentru politică economică, reformă şi privatizare au participat la dezbateri 19 deputaţi, iar din totalul de                         27 de membri ai Comisiei juridice, de disciplină şi imunităţi au fost prezenţi toţi deputaţii.
     În urma examinării proiectului de lege şi a opiniilor exprimate, membrii celor două Comisii au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.90/2010 pentru modificarea şi completarea Legii nr.31/1990 privind societăţile comerciale, în forma adoptată de Senat.
     În raport cu obiectul şi conţinutul reglementării, iniţiativa legislativă face parte din categoria legilor organice.
PREŞEDINTE                                                      PREŞEDINTE  
              Mihai TUDOSE                                                       Daniel BUDA                                                                      

  SECRETAR                                                           SECRETAR

               Horia GRAMA                                               Gabriel ANDRONACHE                                            
         Şef serviciu
                                                      Consilier  parlamentar                                                                                                                                                                                           

 Graziella Segărceanu

BIROULUI  PERMANENT  

AL

CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr.90/2010 pentru modificarea şi completarea Legii nr.31/1990 privind societăţile comerciale, trimis cu adresa nr. PL-x 711 din 24 noiembrie 2010, înregistrată sub nr. 21/336, respectiv 31/1080 din 25 noiembrie 2010, Camera Deputaţilor fiind Cameră decizională. 
     În raport cu obiectul şi conţinutul reglementării, iniţiativa legislativă face parte din categoria legilor organice.
    PREŞEDINTE                                               PREŞEDINTE   
   Mihai TUDOSE                                               Daniel BUDA                                                                          

